Oficialusis leidinys L 110 , 03/05/2003 p. 0015 - 0017



Komisijos sprendimas 2003 m. balandžio 29 d. patvirtinantis 2003 metų techninį žemės ūkio statistikos tobulinimo veiksmų planą (pranešta dokumentu Nr. C(2003) 1396) (2003/304/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. birželio 25 d. priimtą Tarybos sprendimą Nr. 96/411/EB dėl Bendrijos žemės ūkio statistikos tobulinimo [1] su paskutiniais pakeitimais, padarytais Europos Parlamento ir Tarybos sprendimu Nr. 1919/2002/EB [2] ir ypač jo 4 straipsnio 1 dalį ir 6 straipsnio 2 dalį, kadangi: (1) Komisija, remdamasi Sprendimu 96/411/EB, kiekvienais metais sudaro techninį žemės ūkio statistikos veiksmų planą, (2) norint įgyvendinti atitinkamas Bendrijos priemones, būtina pagerinti duomenis apie fizinius Europos žemės ūkio aspektus, gauti išsamius agrarinės aplinkosaugos rodiklius, išplėtoti aplinkosauginius žemės ūkio apskaitos aspektus ir įvesti informacines kaimo plėtros sistemas. (3) Komisija, remdamasi Sprendimu 96/411/EB, skiria lėšų padengti valstybių narių išlaidas, susidarančias derinant nacionalines žemės ūkio statistikos sistemas arba atliekant parengiamuosius su naujais arba augančiais poreikiais susijusius darbus, kurie sudaro techninio veiksmų plano dalį. (4) būtina sustiprinti tam tikrus veiksmus, kurių buvo imtasi pagal ankstesnį veiksmų planą, ir toliau dėti visas pastangas; (5) šiame Sprendime numatytos priemonės atitinka Žemės ūkio statistinių duomenų nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Patvirtinamas 2003 metų techninis žemės ūkio statistikos tobulinimo veiksmų planas (TAPAS 2003), pridedamas prie šio sprendimo. 2 straipsnis Šis sprendimas skirtas valstybėms narėms. Priimta Briuselyje, 2003 m. balandžio 29 d. Komisijos vardu Pedro Solbes Mira Komisijos narys [1] OL L 162, 1996 7 1, p. 14. [2] OL L 293, 2002 10 29, p. 5. -------------------------------------------------- PRIEDAS 2003 METŲ TECHNINIS ŽEMĖS ŪKIO STATISTIKOS GERINIMO VEIKSMŲ PLANAS (TAPAS 2003) Veiksmais, kurių planuojama imtis 2003 m. pagal techninį žemės ūkio statistikos gerinimo veiksmų planą (TAPAS), siekiama pagerinti žemės ūkio statistiką šiose srityse: (i) duomenys apie fizinius Europos žemės ūkio aspektus; (ii) aplinkosauginiai žemės ūkio apskaitos aspektai; (iii) agrarinės aplinkosaugos rodikliai, įskaitant pesticidų naudojimą; (iv) kaimo vietovių vystymas. Komisija skirs lėšų pagal šį veiksmų planą parengtiems projektams finansuoti, tačiau lėšos neturės viršyti A lentelėje kiekvienai valstybei narei nurodytos sumos. Valstybių narių siūlomi veiksmai: 1. Duomenys apie fizinius Europos žemės ūkio aspektus Tai ankstesniais metais atlikto darbo tęsinys. Jo tikslas – pagerinti: (a) statistinius duomenis apie pasėlių plotus, augalinių produktų gamybą ir naudojimą, o ypač apie jų balansus; (b) statistinius duomenis apie galvijų populiacijas, gyvūninių produktų gamybą ir naudojimą, o ypač apie mėsos balansus; (c) pašarų balansus (pašarų balansų sudarymą, tobulinant vertinimo metodus ir geriau derinant tiekimo balansą bei pašarų balansą); (d) kitą darbą, atsižvelgiant į inventoriaus ar vidinio naudojimo duomenis, įskaitant naudojimą ūkiuose, ir techninius koeficientus. 2. Aplinkosauginiai žemės ūkio apskaitos aspektai Pagrindinis tikslas – patikrinti, ar pagrįstai metodologijoje įvedamos ekonominėje žemės ūkio apskaitoje (EAC) ir ekonominėje miškininkystės apskaitoje (EAF) vartojamos sąvokos ir apibrėžimai, kurie leistų tam tikrus aplinkosaugai svarbius elementus laikyti paslaugų teikimu, subsidijomis arba mokesčiais. 3. Agrarinės aplinkosaugos rodikliai ir pesticidų naudojimas Komisija ketina remti projektus, kurie pagerintų dabartinius rodiklius, ypač regionuose renkamą informaciją apie kai kurių kultūrų derlių, duomenis apie mineralinių trąšų pardavimą ar suvartojimą ir pan. Ji taip pat remia kraštovaizdžio rodiklių sudarymą, pvz., gyvatvorių ar sienų ilgis arba regionuose naudojami plotai, išskyrus žemės ūkio paskirties plotus (ganyklos, alpinės pievos ir pan.); struktūrinių ypatumų poveikį įmonių veiklai; duomenis apie kultūrų auginimo būdus. Veiksmais, susijusiais su pesticidų naudojimu, siekiama toliau rinkti ir tvarkyti duomenis apie pesticidų naudojimą, gerinti jų perdavimo kokybę ir greitį, taikant įvairius metodus ir naudojantis įvairiais šaltiniais. Kultūros parenkamos pagal valstybes nares, atsižvelgiant į jų svarbą dirbamos žemės plotams ar naudojamų pesticidų kiekiams. 4. Kaimo vietovių vystymas Žemės ūkio statistikoje ši plėtros sritis apima išsamesnį paprastai nacionaliniu lygmeniu surinktos informacijos teritorinį pasiskirstymą, kuris yra kitoks nei administraciniuose regionuose, iš kurių daugiausiai buvo renkami statistiniai duomenys. Be to, turi būti apimamas platesnis aspektų ratas, kaip antai ūkių ir šeimų pajamos, gautos ne iš žemės ūkio, ypač iš papildomosios žemės ūkio veiklos ir ūkininkų teikiamų viešųjų paslaugų bendruomenėje, taip pat ir gyvenimo sąlygos kaimo regionuose, žemės ūkio parama kitai ekonominei ar kultūrinei veiklai ir pan. A lentelė 2003 M. TECHNINIS VEIKSMŲ PLANAS Didžiausias Bendrijos indėlis dengiant susidariusius kaštus pagal valstybes nares (EUR/1000) | | B | DK | D | EL | E | F | IRL | I | L | NL | A | P | FIN | S | UK | IŠ VISO | Fiziniai duomenys | | 35,0 | | | | | | 20,0 | | | 38,5 | 33,5 | 30,0 | 20,0 | | 177,0 | Aplinkosauginiai žemės ūkio apskaitos aspektai | 25,0 | | | | | | | | | | | | | | | 25,0 | Agrarinės aplinkosaugos rodikliai (įskaitant pesticidų naudojimą) | 35,0 | 8,0 | 86,0 | | 12,0 | | | 97,5 | | 85,0 | 55,0 | | 31,5 | 77,0 | | 487,0 | Kaimo vietovių vystymas | 17,5 | | 76,0 | | | | | 40,0 | | 25,0 | 40,0 | 30,0 | 27,0 | | 30,0 | 285,5 | IŠ VISO | 77,5 | 43,0 | 162,0 | | 12,0 | | | 157,5 | | 110,0 | 133,5 | 63,5 | 88,5 | 97,0 | 30,0 | 974,5 | --------------------------------------------------